CELEX: 62017TN0450
Language: hr
Date: 2017-07-18 00:00:00
Title: Predmet T-450/17: Tužba podnesena 18. srpnja 2017. – Eurosupport – Fineurop support protiv EIGE-a

23.10.2017   
            
            
               HR
            
            
               Službeni list Europske unije
            
            
               C 357/16
            
         Tužba podnesena 18. srpnja 2017. – Eurosupport – Fineurop support protiv EIGE-a
   (Predmet T-450/17)
   (2017/C 357/20)
   Jezik postupka: engleski
   
      Stranke
   
   
      Tužitelj: Eurosupport – Fineurop support Srl (Milano, Italija) (zastupnik: M. Velardo, odvjetnik)
   
      Tuženik: Europski institut za ravnopravnost spolova (EIGE)
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi pobijanu odluku od 8. svibnja 2017. o odbijanju tužiteljeve ponude u postupku EIGE/2017/OPER/04 „Female Genital Mutilation: Estimating Girls at Risk” i naknadne odluke kojima je ponuda drugog ponuditelja ocjenjena uspješnom i kojima je ugovor dodijeljen tom natjecatelju;
            
         
               —
            
            
               naloži tuženiku plaćanje štete koju je pretrpio tužitelj s kamatom od 8 % ili, alternativno, naknadu štete s kamatom od 8 %;
            
         
               —
            
            
               Naloži tuženiku snošenje troškova ovog postupka.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe tri tužbena razloga.
   
               1.
            
            
               Prvi tužbeni razlog, koji se temelji na povredi načela jednakog postupanja, načela transparentnosti, načela postupanja s određenom pažnjom i obveze poštovanja povjerljivosti, i kojim se nadalje tvrdi da postoji očita pogreška u ocijeni.
            
         
               2.
            
            
               Drugi tužbeni razlog, koji se temelji na nedosljednosti razloga za ocjenu odluka i povredi načela proporcionalnosti u ocijeni tužiteljeve ponude.
            
         
               3.
            
            
               Treći tužbeni razlog, koji se temelji na povredi prava na dobru upravu.